વેલિંગ્ટન- ન્યૂ ઝીલેન્ડની સરકાર વિદેશીઓને ઘર ખરીદવા ઉપર પ્રતિબંધ લગાવવા જઈ રહી છે. આ પગલું ભર્યા બાદ ન્યૂ ઝીલેન્ડ સરકાર અન્ય દેશોના સટ્ટાખોરો પર લગામ લગાવવાનો તેનો વાયદો પૂરો કરશે. જેમના ઉપર ગેરકાયદે રીતે મકાનોની કિંમત વધારવાનો આરોપ લગાવવામાં આવી રહ્યો છે. ઓવરસીઝ ઈન્વેસ્ટમેન્ટ એમેન્ડમેન્ટ બિલ જે વિદેશી ખરીદદારોની મર્યાદા નક્કી કરે છે, તેને ગત રોજ ન્યૂ ઝીલેન્ડની સંસદ દ્વારા પસાર કરવામાં આવ્યું છે. હવે ગવર્નર જનરલની મંજૂરી બાદ આ બિલ કાયદાનું સ્વરુપ લેશે અને આગામી બે મહિનામાં પ્રતિબંધ અમલમાં મુકવામાં આવશે.